SL Uradni list Evropske unije C 296/11

Objava vloge za spremembo v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

2013/C 296/06

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper vlogo za spremembo.

VLOGA ZA SPREMEMBO

UREDBA SVETA (ES) št. 510/2006

o zaščiti geografskih označb in označb porekla za kmetijske proizvode in živila (2)

VLOGA ZA SPREMEMBO V SKLADU S ČLENOM 9

„HOŘICKÉ TRUBIČKY“

ES št.: CZ-PGI-0105-0365-08.07.2011

ZGO ( X ) ZOP ( )

1. Postavka v specifikaciji proizvoda, na katero se sprememba nanaša

—  ime proizvoda — ☒ opis proizvoda —  geografsko območje —  dokazilo o poreklu — ☒ metoda pridobivanja —  povezanost —  označevanje —  nacionalne zahteve —  drugo (navedite)

2. Vrsta spremembe

— ☒ sprememba enotnega dokumenta ali povzetka —  sprememba specifikacije registriranega ZOP ali ZGO, za katerega enotni dokument in povzetek nista bila objavljena —  sprememba specifikacije, pri kateri objavljenega enotnega dokumenta ni treba spremeniti (člen 9(3) Uredbe (ES) št. 510/2006) —  začasna sprememba specifikacije zaradi obveznih sanitarnih ali fitosanitarnih ukrepov, ki so jih uvedli javni organi (člen 9(4) Uredbe (ES) št. 510/2006)

3. Spremembe

1. Označba moke kot pšeničná pečivárenská hladká mouka („pšenična gladka moka za pecivo“) ne ustreza uradni označbi uporabljene vrste moke. Izraz „za pecivo“ je treba črtati; v preteklosti se je ta izraz tradicionalno uporabljal, vendar je zdaj že zagotovo zastarel in ne spada v veljavno označbo, ki bi se morala pravilno glasiti pšeničná hladká mouka („pšenična gladka moka“).

2. Izraz tukovočokoládová poleva („glazura iz grenke mlečne čokolade“) ni v skladu z veljavno zakonodajo. Pravilno je kakaová cukrářská poleva („kakavova slaščičarska glazura“).

3. Maščoba, ki se uporablja za pripravo nadeva: specifikacija vsebuje izraz ztužený rostlinný tuk („strjena rastlinska mast“). Glede na izsledke raziskav in načela zdrave prehrane se uporaba strjenih masti opušča. Zato mora opis sestavin vsebovati različico ztužený nebo neztužený rostlinný tuk („strjena ali nestrjena rastlinska mast“).

4. Zaradi sprememb zakonodaje je treba označbo arom spremeniti: v skladu z Uredbo (ES) št. 1334/2008 Evropskega parlamenta in Sveta se označba přírodně identické aroma („naravni podobna aroma“) ne sme uporabljati. Uporabljen izraz (přírodní nebo přírodně identické aroma („naravna ali naravni podobna aroma“)) je treba nadomestiti z izrazom aroma („aroma“).

5. Nekatere vrste Hořické trubičky („zvitih vafljev iz Hořic“), ki so se dolgo časa izdelovale na tradicionalen način, so bile nenamerno črtane s seznama. Stavek „Proizvodnja Hořické trubičky obsega več vrst: polnjene, polnjene in oblite do polovice, polnjene in oblite v celoti, s posipom, s posipom in oblite do polovice ter s posipom in oblite v celoti“ se razširi tako, da se glasi „Proizvodnja Hořické trubičky obsega več vrst: polnjene, polnjene in oblite do polovice, polnjene in oblite v celoti; s posipom, s posipom in oblite do polovice, s posipom in oblite v celoti; s posipom in polnjene, s posipom, polnjene in oblite do polovice, s posipom, polnjene in oblite v celoti.“

6. Polnjeni trubičky: pri popravljanju besedila vloge se je črtal nepravilno oblikovan stavek „Ob zamenjavi ali dodatku drugih sestavin se spremeni vrsta ali okus Hořické trubičky“. V nadaljnjih pregledih „druge sestavine“ in „druge vrste“trubičky pomotoma niso bile opredeljene, navedene so bile zgolj osnovne sestavine, ki se uporabljajo za pripravo nadeva. Nejasno so bile navedene le v stavku „Polnjeni trubičky so nadevani s srednje čvrsto tolčeno masleno kremo različnih okusov“. Zaradi potrebe po preprostejših in jasnejših informacijah je treba vključiti posebne vrste dodatnih sestavin. Razširjeni stavek se glasi: „Ob zamenjavi ali dodatku drugih sestavin, kot so lešniki, čokolada, kava, limona v prahu, cimet, sirotka v prahu, jogurt v prahu, smetana v prahu, maslo v prahu, prehranske vlaknine, melasa, beta-glukan, emulgatorji, škrob, fruktoza in sredstva za želiranje, nastanejo druge vrste Hořické trubičky.“

7. V točki 4.5 specifikacije se drugi stavek drugega odstavka oddelka z naslovom „Postopek za oblivanje s kakavovo slaščičarsko glazuro“ spremeni: „Polnjeni Hořické trubičky ali Hořické trubičky s posipom se ročno položijo na posebno rešeto, na katerem se oblijejo z glazuro.“ Torej se zahteva, da mora biti rešeto izdelano iz nerjavnega jekla, opusti glede na dejstvo, da so danes na voljo drugi materiali za izdelavo rešet, ki ne povzročajo tveganja za zdravje in ki imajo boljše lastnosti, predvsem so lažji in je zato uporaba rešet enostavnejša.

8. V povezavi z zgoraj navedeno spremembo je bil graf v točki 4.5 specifikacije, ki prikazuje postopek izdelave, ustrezno spremenjen. http://isdv.upv.cz/portal/pls/porta0l/portlets.ops.det?popk=158&plang=cs

ENOTNI DOKUMENT

UREDBA SVETA (ES) št. 510/2006

o zaščiti geografskih označb in označb porekla za kmetijske proizvode in živila (3)

„HOŘICKÉ TRUBIČKY“

ES št.: CZ-PGI-0105-0365-08.07.2011

ZGO ( X ) ZOP ( )

1. Ime

„Hořické trubičky“

2. Država članica ali tretja država

Češka republika

3. Opis kmetijskega proizvoda ali živila

3.1 Vrsta proizvoda

Skupina 2.4 – Kruh, fino pecivo, slaščice in drugi pekovski izdelki

3.2 Opis proizvoda, za katerega se uporablja ime iz 1. točke

Trubičky (zviti vaflji) so dolgi od 5 cm do 19 cm in z notranjim premerom od 10 do 20 mm, narejeni so iz vafljev, debelih od 0,9 do 1,2 mm, so svetlo bež barve, vonj in okus spominjata na vaflje, so hrustljavi in imajo gladko površino z drobnimi luknjicami.

Proizvaja se več vrst Hořické trubičky: polnjeni, polnjeni in obliti do polovice, polnjeni in obliti v celoti; s posipom, s posipom in obliti do polovice, s posipom in obliti v celoti; s posipom in polnjeni, s posipom, polnjeni in obliti do polovice, s posipom, polnjeni in obliti v celoti.

Hořické trubičky s posipom so narejeni iz dveh vafljev (lahko tudi iz enega vaflja in pol), ki se namažeta s stopljenim maslom in dodatkom medu ter potreseta z mešanico sladkorja, naribanih lešnikov, cimeta, vanilje ali vanilina, lahko pa tudi kakava.

Polnjeni Hořické trubičky so nadevani s srednje čvrsto tolčeno masleno kremo naslednjih arom ali različic okusov:

kakav, čokolada, kava/mocha, lešnikov nadev, lešnikova krema, cimet, jogurt, smetana, vanilja, jajčni liker, limonina aroma ali druge sadne arome.

Posamezne različice ali okusi se lahko med seboj kombinirajo.

3.3 Surovine (samo za predelane proizvode)

Sestavine za izdelavo vafljev so: pšenična gladka moka, mleko v prahu, rastlinsko olje, rumenjaki v prahu, sladkor in voda.

Hořické trubičky s posipom se namažejo s stopljenim maslom in dodatkom medu ter potresejo z mešanico sladkorja, naribanih lešnikov, cimeta, vanilje ali vanilina, lahko pa tudi kakava.

Osnovne sestavine za pripravo nadeva za polnjene Hořické trubičky so: strjena ali nestrjena rastlinska mast, sladkor, fruktoza ali sladilo, kakav, mleko v prahu, sojina moka, vanilin ali vanilja in aroma. Ob zamenjavi ali dodatku drugih sestavin, kot so lešniki, čokolada, kava, limona v prahu, cimet, sirotka v prahu, jogurt v prahu, smetana v prahu, maslo v prahu, prehranske vlaknine, melasa, beta-glukan, emulgatorji, škrob, fruktoza in sredstva za želiranje, nastanejo druge vrste Hořické trubičky.

Kakavova slaščičarska glazura se uporablja za izdelavo Hořické trubičky, oblitih do polovice ali v celoti.

3.4 Krma (samo za proizvode živalskega izvora)

Se ne uporablja.

3.5 Posebni proizvodni postopki, ki jih je treba izvajati na opredeljenem geografskem območju

Najprej je treba pripraviti zmes za Hořické trubičky, nato pa jih speči, zviti, nadevati in obliti; celotni postopek se odvije v prostorih proizvajalca. To je potrebno zaradi proizvodnega postopka ter za zagotovitev kakovosti in higienskih standardov in boljše sledljivosti proizvoda.

Iz odmerjenih sestavin se pripravi tekoča zmes, s katero se napolni pekač za vaflje. Sledi peka na električnem polavtomatskem „vrtiljaku za vaflje“ pri temperaturi med 150 °C in 160 °C. Po peki se vaflji ohladijo, nato se na topli ploščici ročno zvijejo z valjastim modelom. Polnjeni Hořické trubičky se nato strojno nadevajo s tolčeno masleno kremo, pripravljeno iz ustreznih sestavin, izbranih glede na želeni okus. Hořické trubičky s posipom so narejeni iz dveh vafljev (lahko tudi iz enega vaflja in pol), ki se predhodno namažeta s stopljenim maslom in dodatkom medu ter potreseta z mešanico sladkorja, naribanih lešnikov, lahko pa tudi mandljev, cimeta, vanilje ali pa vanilina in kakava (glede na okus). Do polovice obliti Hořické trubičky so izdelani tako, da se na enem ali obeh koncih pomočijo v kakavovo slaščičarsko glazuro. Proizvajajo se lahko tudi povsem obliti Hořické trubičky. Polnjeni Hořické trubičky ali Hořické trubičky s posipom se položijo na posebno rešeto, na katerem se oblijejo z glazuro.

3.6 Posebna pravila za rezanje, ribanje, pakiranje itn.

Hořické trubičky so krhki (zato bi se lahko pri prevozu med obratom za proizvodnjo in obratom za pakiranje zlomili) in hitro vsrkajo vlago. Zaradi zagotavljanja kakovosti in boljše sledljivosti mora zato pakiranje potekati na istem kraju kot proizvodnja. Prodajalci lahko prodajajo tudi nepakirane Hořické trubičky.

3.7 Posebna pravila za označevanje

Označba Hořické trubičky mora biti dobro vidna na sprednji strani embalaže.

4. Kratka opredelitev geografskega območja

Občine v regiji, ki jih z razširjeno pristojnostjo upravlja občina Hořice (Bašnice, Bílsko u Hořic, Boháňka, Borek, Bříšťany, Cerekvice nad Bystřicí, Červená Třemešná, Dobrá Voda u Hořic, Holovousy, Hořice, Chomutice, Jeřice, Lískovice, Lukavec u Hořic, Miletín, Milovice u Hořic, Nevrátice, Ostroměř, Petrovičky, Podhorní Újezd a Vojice, Rašín, Rohoznice, Sobčice, Staré Smrkovice, Sukorady, Tetín, Třebnouševes, Úhlejov in Vřesník).

5. Povezanost z geografskim območjem

5.1 Posebnosti geografskega območja

Prve zgodovinske navedbe proizvodnje Hořické trubičky na opredeljenem geografskem območju segajo v leto 1812, ko so v družini ge. Líčkove začeli izdelovati majhne sladke zvitke za družinska praznovanja, pa tudi kot priložnostna darila. Ko se je v družino priženil slaščičar Karel Kofránek, je le še izpopolnil družinsko proizvodno metodo. Leta 1898 je bil patentiran njegov izum, električni pekač za vaflje. Takrat so Hořické trubičky že izdelovali za prodajo in jih celo izvažali v Nemčijo, Anglijo, Francijo, Turčijo, Ameriko in Šanghaj. Prejeli so tudi celo vrsto naslovov in priznanj na domačih in tujih sejmih. Po nacionalizaciji leta 1949 in vse do leta 1962 so Hořické trubičky izdelovali v tovarni Fejt, nato pa zaporedoma v več državnih podjetjih. Po vrnitvi tržnega gospodarstva so člani združenja proizvajalcev Hořické trubičky (Sdružení výrobců Hořických trubiček) obnovili tradicijo na opredeljenem geografskem območju. Čeprav je bila posodobitev proizvodnje nujna, se še vedno upoštevajo receptura in tradicionalni proizvodni postopki.

Leta 1994 je bila označba Hořické trubičky zaradi svoje edinstvenosti v Češki republiki registrirana kot Označení původu (označba porekla) pod št. 159.

5.2 Posebnost proizvoda

K posebnostim Hořické trubičky poleg tradicionalne recepture prispevata tudi posebna lastnost moke (nizka vsebnost glutena) in lokalne vode (rahlo mineralizirana, mehka, zajeta na globini 100 m). Zaradi teh lastnosti lahko dobimo vaflje s posebnimi značilnostmi: so izjemno tanki, luknjičasti, hrustljavi in krhki (kljub krhkosti se lahko zvijejo in tvorijo podlago proizvoda).

Zaradi različnih debelin pečenih vafljev je treba pri ročnem valjanju z valjarjem pritisniti tako, da se zagotovi enak premer vafljev (to pritiskanje je značilen „podpis“ delavcev, ki izdelujejo vaflje).

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali značilnostjo proizvoda (pri ZGO)

Dokazano je, da v proizvodnem postopku proizvajalci iz združenja svoje znanje črpajo iz zgodovinskih virov. Pri obdelavi sestavin upoštevajo recepte, ki izvirajo iz tradicionalne proizvodnje v Hořicah. Tradicija se je lahko nadaljevala s prenosom pridobljenega znanja in izkušenj z nekdanjih zaposlenih in družin na nove proizvajalce.

Najbolj znani Hořické trubičky so s posipom, namazani s stopljenim maslom in dodatkom medu ter potreseni z značilno mešanico. Receptura in proizvodni postopek (vključno z ročnim valjanjem) se od časov Karla Kofráneka nista spremenila.

Sklic na objavo specifikacije

(člen 5(7) Uredbe (ES) št. 510/2006 (4))

Celotno besedilo specifikacije proizvoda je na voljo na spletnem naslovu:

http://isdv.upv.cz/portal/pls/portal/portlets.ops.det?popk=158&plang=cs

(1) UL L 343, 14.12.2012, str. 1.

(2) UL L 93, 31.3.2006, str. 12. Nadomeščena z Uredbo (EU) št. 1151/2012.

(3) Nadomeščena z Uredbo (EU) št. 1151/2012.

(4) Prim. opombo 3.